Alphabet Inc.. Alphabet Inc. shtab-kvartirasi — Kaliforniya shtatining Mountain View shahrida joylashgan Amerika holding kompaniyasi. 2015-yil 2-oktyabrda tashkil qilingan. Google va bir qancha sobiq Google sho‘ba korxonalarining bosh kompaniyasiga aylangan. Alphabet — daromad boʻyicha dunyodagi uchinchi yirik texnologiya kompaniyasi va dunyodagi eng qimmat kompaniyalardan biri. Amazon, Apple, Meta va Microsoft bilan bir qatorda Amerikaning Katta beshlik axborot texnologiyalari kompaniyalaridan biridir. Alphabet Inc.ning tashkil etilishiga Google kompaniyasining asosiy biznesini „tozaroq va mas’uliyatliroq“ qilish istagi sabab boʻlgan, shu bilan birga Internet xizmatlaridan tashqari biznesda faoliyat yurituvchi kompaniyalar guruhiga koʻproq avtonomiya ruxsat berdi. Taʼsischilar Larry Page va Sergey Brin 2019-yil dekabr oyida oʻzlarining rahbarlik lavozimlaridan isteʼfoga chiqishlarini eʼlon qilishdi. Bosh direktor lavozimini esa Google kompaniyasining bosh direktori Sundar Pichai egalladi.